
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Α β Η Ν Λ 
2 ΟΚΤΩΒΡΙΟΥ 1985 


ΑΡΙΘΜΟΣ ΦΥΛΛΟΥ*— 

ΤΕΥΧΟΣ ΠΡΩΤΟ 168 


ΠΕΡΙΕΧΟΜΕΝΑ 

ΔΙΑΤΑΓΜΑΤΑ 

469. Για τη σύσταση Κέντρου Περί-3ιχλψης Παοδιών 
(ΙνΕίΠιΕΠ) στην Πέμπια Γορτύνης του Νομού Η¬ 
ρακλείου Κρήτης ν.αι τη συμπλήρσωη του Β.Δ. 170/ 
1060 «ικρ'ί κυρώσεως του Υπηρεσιακού Οργανισμού 
του Π'ΙΚ'ΠΑ» όπως τροποποιή·8ηκε ται συμπληρώ¬ 


θηκε μεταγενέστερα.■.1 

470. Συγχώνευση του Παχαχιρηστίόε’.ου' Μαιευτηρίου Ε- 
λευ$ερουχόλεως με το Γενιν.ό Νοσ/μειο Καβάλας. . . 2 

471. Αντικατάσταση διατάξεων του αχό 13/(22.9.5'9 Β. 


Δ/τος για τον τρόπο εξέτασης μαδημάτων στην Εκ¬ 
κλησιαστική Παιδαγωγική Ακαδημία Θεσσαλονίκης. & 


472.- Σύνδεση επιτροπών ΜΕΕΠ και ΜΕΚ και άλλες 
/.ρυθμίσεις σχετικές με την εφαρμογή των άριδιρωιν 15, 

16 καιΐ 17 του Ν. 1.418/84..4 



ΔΙΑΤΑΓΜΑΤΑ 

—ΐ— · (ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 469 


Για τη σύσταση Κέντρου Περίθαλψης Παιδιών (ΚΕΠΕΠ) 
στην Πόμπια Γορτύνης του Νομού Ηρακλείου Κρήτης 
και τη συμπλήρωση του Β.Δ. 170/60 «Περί κυρώσεως 
του Υπηρεσιακού Οργανισμού του ΠΙΚΗΑ» όπως 
τροποποιήθηκε και συμπληρώθηκε μεταγενέστερα». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις : 

1. Του άρθρου 12 παρ. 1,2, και 3τουΝ. 1431/1984 «Ρύθ¬ 
μιση θεμάτων φορέων κοινωνικής πρόνοιας - παιδικής προ¬ 
στασίας και άλλες διατάξεις» (ΦΕΚ 46/84 τ.Α .). 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» (ΦΕΚ 13//85 τ.Α .). 

3. Την αριθμ. 478/85 γνωμοδότηση του Συμβουλίου Επι¬ 
κράτειας με πρόταση των Υπουργών Προεδρίας της Κυβέρ¬ 
νησης, Υγείας, Πρόνοιας, και Κοινωνικών Ασφαλίσεων και 
του Υπουργού Οικονομικών, αποφασίζουμε : 

Γενικές Διατάξεις : 

Ο Οργανισμός του Π I Κ Π Α όπως αυτός κυρώθηκε με 
το Β.Δ. 170/60 «περί κυρώσεως του Υπηρεσιακού Οργα¬ 


νισμού του Π I Κ Π Α » και τροποποιήθηκε και συμπληρώ¬ 
θηκε μεταγενέστερα τοοποποιείται και συμπληρώνεται ως 
εξής : 

Άρθρο 1. 

Σύσταση Κέντρου Περίθαλψης Παιδιών στην Πόμπια 
Γορτύνης Νομού Ηρακλείου Κρήτης. 

1. Συνιστάται Κέντρο Περίθαλψης Παιδιών ΚΕΠΕΠ 
στην Πόμπια Γορτύνης του Νομού Ηρακλείου Κρήτης, 
δυνάμεως τριάντα (30) κλινών που μπορεί να αυξηθεί κατά 
δέκα (10) ακόμη κλίνες με απόφαση του Κεντρικού Δ.Σ. του 
ΠΙΚΠΑ που εγκρίνει ο Υπουργός Υγείας, Πρόνοιας και 
Κοινωνικών Ασφαλίσεων. 

2. Σκοπός του ΚΕΠΕΠ είναι η περίθαλψη ατόμων από 
τη γέννησή τους μέχρι ηλικίας 30 ετών που πάσχουν από 
σωματική αναπηρία ή διανοητική καθυστέρηση και προέρ¬ 
χονται κατά προτίμηση από την περιοχή της Κρήτης. 

3. Η περίθαλψη αυτή παρέχεται δωρεάν ή με πληρωμή 
όπως παρακάτω : 

α) Η δωρεάν περίθαλψη παρέχεται εφόσον έχει εκδοθεί 
για το σκοπό αυτό απόφαση της οικείας Νομαρχίας σύμφωνα 
με τις διατάξεις του Ν. Δ/τος 57/73 (ΦΕΚ 149/73 τ.Α'.). 

β) Η με πληρωμή περίθαλψη παρέχεται στους μη υπαγο- 
μένους στην παραπάνω κατηγορία ως και τους ασφαλισμέ¬ 
νους σε Ασφαλιστικούς Οργανισμούς ή Ταμεία με καταβολή 
των νοσηλειών που αναλογούν κάθε φορά τα οποία καθορί¬ 
ζονται με απόφαση του Διοικητικού Συμβουλίου του Κέντρου 
που εγκρίνεται από το Διοικητικό Συμβούλιο του Π I Κ Π Α. 

4. Το ΠΙΚΠΑ, μπορεί να συνάπτει συμβάσεις με 
ασφαλιστικούς Οργανισμούς ή Ταμεία για τη με πληρωμή 
περίθαλψη των παιδιών και να αναθέτει με απόφαση του Κε¬ 
ντρικού Διοικητικού Συμβουλίου εγκρινόμενη από τον Υπουρ¬ 
γό Υγείας, Πρόνοιας και Κοινωνικών Ασφαλίσεων την ιατρι¬ 
κή περίθαλψη αυτών σε παιδίατρο κατά περίπτωση. 

5. Η εισαγωγή των παιδιών στο Κέντρο πραγματοποιεί¬ 
ται όπως ορίζουν οι σχετικές αποφάσεις του Υπουργού Υγείας, 
Πρόνοιας και Κοινωνικών Ασφαλίσεων με εισήγηση της 
Υπηρεσίας ύστερα από γνωμοδότηση Επιτροπής αποτελού- 
μενης από τρεις (3) ιατρούς του ΠΙΚΠΑ, βοηθουμένους 
ανάλογα με την περίπτωση από Ψυχολόγο και Κοινωνική 
Λειτουργό ή Επισκέπτρια Αδελφή που όλοι ορίζονται με 
απόφαση του Κεντρικού Διοικητικού Συμβουλίου του 
ΠΙΚΠΑ. 

Άρθρο 2. 

Διοίκηση. 

Το ΚΕΠΕΠ διοικείται από Διοικητικό Συμβούλιο που 
προβλέπεται από την παρ. 2 της αριθ. Φ. 104/Γ2γ/4446/24. 
6.1982 (ΦΕΚ 436/82 τ.Β') κοινής απόφασης όπως αυτή 
τροποποιήθηκε και από τους κανονισμούς και οδηγίες της 
Διοίκησης του Π Τ Κ Π Α . 

Άρθρο 3. 

Διάρθρωση Υπηρεσιών - αρμοδιότητες. 

1. Οι υπηρεσίες του ΚΕΠΕΠ αποτελούν τμήμα το οποίο 
συγκροτείται από τα εξής Γραφεία : 

α) Γραφείο Διοικητικού 
β) Γραφείο Περίθαλψης 
γ) Γραφείο Φυσικοθεραπείας 
δ). Γραφείο Εργοθεραπείας 
ε) Γραφείο Κοινωνικής Εργασίας. 

2. Οι αρμοδιότητες του τμήματος ανάγονται στα εξής 
θέματα και κατανέμονται μεταξύ των Γραφείων όπως παρα¬ 
κάτω. 

α) Γραφείο Διοικητικού. Κάθε θέμα που αναφέρεται 
γενικά στην κατάσταση του προσωπικού καθώς και στα θέ¬ 
ματα γραμματείας και στην οικονομική διαχείριση, σύμφωνα 
με τις ισχύουσες για το ΠΙΚΠΑ διατάξεις, καθώς επίσης και 
η φροντίδα για την προμήθεια κάθε είδους εφοδίων και υλικών 
που είναι αναγκαία για τη λειτουργία του ΚΕΠΕΠ. 

β) Γραφείο Περίθαλψης. Όλα τα θέματα νοσηλείας και 
περίθαλψης όπως καθορίζονται από τη σχετική με τις αδελ¬ 
φές νοσοκόμες και Επισκέπτριες νομοθεσία, καθώς και τις 
διατάξεις του Β.Δ. 170/60 όπως τούτο τροποποιήθηκε και 
συμπληρώεηκε μεταγενέστερα. 

γ) Γραφείο Φυσικοθεραπείας. Τα θέματα κινητικής απο¬ 
κατάστασης των ασθενών όπως καθορίζονται από τις σχετι¬ 
κές διατάξεις και τις μεθόδους φυσικοθεραπείας που είναι 
διεθνώς παραδεκτές. 

δ) Γραφείο Εργοθεραπείας. Τα θέματα πνευματικής και 
σωματικής ανάπτυξης με ασκήσεις, αποσχόληση, ψυχαγω¬ 
γία και θεραπεία λόγου των ασθενών, σύμφωνα με τις μεθό¬ 
δους εργοθεραπείας που είναι παραδεκτές διεθνώς. 

ε) Γραφείο Κοιν. Εργασίας. Κάθε θέμα κοινωνικής απο¬ 
κατάστασης των ασθενών καθώς και η συνεργασία με το 
οικογενειακό τους περιβάλλον και οποιοδήποτε άλλο θέμα 
κοινωνικού χαρακτήρα. 

Άρθρο 4. 

Σύσταση θέσεων. 

Οι διατάξεις του άρθρου 17 του Β.Δ. 170/60 «περί υπη¬ 
ρεσιακού Οργανισμού του ΠΙΚΠΑ όπως τούτο τροποποιή¬ 
θηκε και συμπληρώθηκε μεταγενέστερα, συμπληρώνονται 
ως εξής : 

Στους υφισταμένους Κλάδους προσωπικού προστίθενται 
οι παρακάτω θέσεις για τη στελέχωση του Κέντρου Περί¬ 
θαλψης Παιδιών της Πόμπιας Γορτύνης Νομού Ηρακλείου 
Κρήτης. 

Κλάδος ΑΤ Διοικητικού - Λογιστικού : 

Μία (1) θέση με βαθμούς 5ο - 4ο. 

Κλάδος III ΑΤ 6 Ιατρών : 

Μία (1) θέση με βαθμούς 6ο - 4ο 

Κλάδος ΑΡ Αδελφών Νοσοκόμων: 

Δύο (2) θέσεις με βαθμούς 5ο - 4ο 

Κλάδος III ΑΡ Φυσικοθεραπευτών : 

Μία (1) θέση με βαθμούς 8ο - 6ο. 

Κλάδος III ΑΡ 7 Εργασιοθεραπευτών : 

Μία (1) θέση με βαθμούς 8ο - 6ο 

Κλάδος ΑΡ Κοινωνικών Λειτουργών : 

Μία (1) θέση με βαθμούς 8ο - 6ο 


Κλάδος ΜΕ Διοικητικού - Λογιστικού : 

Τέσσερις (4) θέσεις με βαθμούς 10ο - 6ο 
Κλάδος ΜΕ Βοηθών Νοσοκόμων: 

Δύο (2) θέσεις με βαθμούς 10ο - 6ο 

Κλάδος III ΜΕ 20 Οδηγών Αυτοκινήτων : 

Μία (1) θέση με βαθμούς 10ο - 6ο 

Κλάδος ΜΕ Ηλεκτροτεχνιτών : 

Μία (1) θέση με βαθμούς 10ο - 6ο 

Κλάδος III ΣΕ 6 Θαλαμηπόλων : 

Δεκατρείς (13) θέσεις με βαθμούς 12ο - 7ο 

Κλάδος III ΣΕ3 Μεταφορέων - Τραυματιοφορέων : 
Μία (1) θέση με βαθμούς 12ο - 7ο 

Κλάδος III ΣΕ1 Κλητήροίν - Θυρωρών-Νυκτοφυλά¬ 
κων : 

Τέσσερις (4) θέσεις με βαθμούς 12ο - 7ο 

Κλάδος ΣΕ Μαγείρων : 

Μία (1) θέση με βαθμούς 12ο - 7ο 

Κλάδος ΣΕ Βοηθών Μαγείρων: 

Τρεις (3) θέσεις με βαθμούς 12ο - 7ο 

Κλάδος ΣΕ Πλυντών - Σιδερωτών : 

Τρεις (3) θέσεις με βαθμούς 12ο - 7ο 

Κλάδος ΣΕ Καθαρισμού - Βοηθητικών Εργασιών : 
Τέσσερις (4) θέσεις με βαθμούς 12ο - 7ο 

Κλάδος ΣΕ Ραπτών : 

Μία (1) θέση με βαθμούς 12ο - 7ο 

Κλάδος ΣΕ Κηπουρών - Βοηθητικών Εργασιών : 
Μία (1) θέση με βαθμούς 12ο - 7ο 

Κλάδος ΣΕ Υδραυλικών : 

Μία (1) θέση με βαθμούς 12ο - 7ο 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 23 Σεπτεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠ. Αθ- ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΓΕΝΝΗΜΑΤΑΣ 

ΟΙΚΟΝΟΜΙΚΩΝ 

ΔΗΜΗΤΡΙΟΣ ΤΣΟΒΟΛΑΣ 


(*) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 470 

Συγχώνευση του Παπαχρηστίδειου Μαιευτηρίου Ελευθε- 

ρουπόλεως με το Γενικό Νοσοκομείο Καβάλας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του α' εδαφίου της παραγράφου 1 του 

άρθρου 6 του Ν. 1397/83 «Εθνικό Σύστημα Υγείας» (ΦΕΚ. 
143 Α/7.10.83). ' 

2. Τη γνώμη του Κεντρικού Συμβουλίου Υγείας όπως 
διατυπώνεται στη 16/21/20 και 21.3.85 απόφαση της ολο¬ 
μέλειας του και 

3. Την υπ’ αριθ. 370/3.5.85 γνωμοδότηση του Συμβου¬ 
λίου της Επικράτειας, με πρόταση του Υπουργού Υγείας 
και Πρόνοιας και Κοινωνικών Ασφαλίσεων, αποφασίζουμε: 

Άρθρο 1. 

Το Παπαχρηστίδειο Μαιευτήριο Ελευθερουπόλεως, Νομι¬ 
κό Πρόσωπο Δημοσίου Δικαίου, που υπάγεται στις διατάξεις 
του Ν.Δ. 2592/53 «Περί οργανώσεως της Ιατρικής Αντιλή- 
ψεως» (Β.Δ. της 11.6.1956 ΦΕΚ. 1/4.1.1957 τεύχος Α'), 

συγχωνεύεται, με το Γενικό Νοσοκομείο Καβάλας, Νομικό 
Πρόσωπο Δημοσίου Δικαίου που υπάγεται στις διατάξεις 
του Ν.Δ, 2592/53 (Β.Δ. της 19.7.1954, ΦΕΚ. 176/7.8.1954 
Τεύχος Α'.). 

Άρθρο 2. 

1. Οι κτιριακές εγκαταστάσεις, ο ξενοδοχειακός και επι¬ 
στημονικός εξοπλισμός του συγχωνευόμενού Νοσοκομείου 
περιέρχονται και ανήκουν κατά πλήρη κυριότητα, νομή και' 
κατοχή στο Γενικό Νοσοκομείο Καβάλας, το οποίο και το 
υποκαθιστά σε όλα τα δικαιώματα και τις υποχρεώσεις του. 
Οι πιστώσεις που έχουν εγγραφεί για την κάλυψη των δαπα¬ 
νών του συγχωνευό μενού νοσοκομείου μεταφέρονται και 
εγγράφονται στον προϋπολογισμό του Γενικού Νοσοκομείου 
Καβάλας. 

2. Οι θέσεις προσωπικού κάθε κλάδου, πλην των γιατρών, 
που προβλέπονται από τον οργανισμό του ΓΙαπαχρηστίδειου 
Μαιευτηρίου Ελευθερουπόλεως, που ισχύει κατά τη δημοσίευ¬ 
ση του Π. Δ/τος αυτού, προστίθενται στον Οργανισμό του 
Γενικού Νοσοκομείου Καβάλας. 

Άρθρο 3. 

Η οργανική δύναμη κρεβατιών του ΓΙαπαχρηστίδειου 
Μαιευτηρίου Ελευθερουπόλεως, που ορίζεται στο Π.Δ. 200/ 
21.3.78 «Περί τροποποιήσεως και συμπληρώσεως του Ορ¬ 
γανισμού του Παπαχρηστίδειου Μαιευτηρίου Ελευθερουπό¬ 
λεως)) (ΦΕΚ. 45/30.3.78 τεύχος Α'), προστίθεται στην 
οργανική δύναμη κρεβατιών του Γενικού Νοσοκομείου Κα¬ 
βάλας, όπως ορίζεται από το Π.Δ. 466/7.7.75 (ΦΕΚ. 147/ 
22.7.75 τεύχος Α'). 

Στον Γπουργό Υγείας - Πρόνοιας και Κοινωνικών Ασφα¬ 
λίσεων, αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 23 Σεπτεμβρίου 1985 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΓΕΩΡΓΙΟΣ ΓΕΝΝΗΜΑΤΑ* 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 471 

Αντικατάσταση διατάξεων του από 13/22.9.59 Β. Δ/τος 

για τον τρόπο εξέτασης μαθημάτων στην Εκκλησιαστική 

Παιδαγωγική Ακαδημία Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του.άρθρου 3 του Ν. Δ/τος 3885/58 (ΦΕΚ 
184 τ. Α') «περί ιδρύσεως ανωτέρας εκκλησιαστικής σχολής 

/εν Θεσσαλονίκη». " 

2. Τις διατάξεις του άρθρου 1 παρ. 4 του Π.Δ. 1025/77 
(ΦΕΚ 344 τ.Α') «περί μετατροπής του τύπου σχολείων 
Εκκλησιαστικής Εκπαίδευσης». 

3. Την πράξη 1/85 του Εποπτικού Συμβουλίου Εκκλη¬ 
σιαστικής Εκπαίδευσης. 

4. Την 689/85 γνωμοδότηση του συμβουλίου της Επι¬ 
κράτειας, προτάσει του Υπουργού Εθνικής Παιδείας και 
Θρησκευμάτων, αποφασίζουμε : 

Άρθρο μόνο. „ 

Τρόπος διεξαγωγής εξετάσεων του μαθήματος ερμηνείας 
της Παλαιάς και Καινής Διαθήκης στην Εκκλησιαστική Παι¬ 
δαγωγική Ακαδημία Θεσσαλονίκης. 

Το άρθρο 29 παρ. 3 του από 13/22.9.59 Β. Δ/τος αντι¬ 
καθίσταται ως εξής : 

Η εξέταση του μαθήματος της ερμηνείας της Παλαιάς και 
Καινής Διαθήκης συνίσταται 1) Στη γραπτή ερμηνεία 
διδαχθείσης περικοπής η οποία δίδεται φωτοτυπημένη, και 


αποτελείται από 10-12 στίχους που λαμβάνονται με κλήρωση 
από 5 θέματα 2) σε τρεις παρατηρήσεις πραγματικές ή ερμη¬ 
νευτικές οι οποίες αναφέρονται στο κείμενο που δίδεται για 
ερμηνεία. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος Προε¬ 
δρικού Διατάγματος. 

Αθήνα, 23 Σεπτεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟ* ΚΑΚΑΑΜΑΝΗ* 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 472 

.Σύνθεση επιτροπών ΜΕΕΠ και ΜΕΚ και άλλες ρυθμίσεις 
σχετικές με την εφαρμογή των άρθρων 15,16 και 17 Ψου 
Ν. 1418/1984. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 4 παραγρ. 8, του άρθρου 15 
παραγρ. 1 και 5, του άρθρου 16 παραγρ. 1,4 και 5, του 
άρθρου 17 παραγρ. 6,7 και 8 και του άρθρου 18 παραγρ. 1 
και 2 του Ν. 1418/1984 (ΦΕΚ Α 23). 

2. Τις αριθμ. 333/1985 και 707/1985 γνωμοδοτήσεις του 
Συμβουλίου της Επικράτειας με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφα¬ 
σίζουμε : 

Άρθρο 1. 

Επιτροπή ΜΕΕΠ. 

1. Η Επιτροπή Μητρώου Εργοληπτικών Επιχειρήσεων 

(ΜΕΕΠ) που προβλέπεται στην παραγρ. 4 του άρθρου 16 
του Ν. 1418/84 αποτελείται από : - · 

α) Ένα ανώτερο υπάλληλο κλάδου ΑΤ της Γεν. Γραμμα¬ 
τείας Δημοσίων Έργων, του Υπουργείου Περιβάλλοντος, 
Χωροταξίας και Δημοσίου Έργων, ως Πρόεδρο. 

β) Ένα υπάλληλο κλάδου ΑΤ του Υπουργείου Εσωτερι¬ 
κών και Δημοσίας Τάξεως. 

γ-ε) Τρεις υπαλλήλους κλάδου ΑΤ της Γενικής Γραμμα¬ 
τείας Δημοσίων Έργων του Υπουργείου Περιβάλλοντος, 
Χωροταξίας και Δημοσίων Έργων. 

στ) Ένα υπάλληλο κλάδου ΑΤ του Υπουργείου Οικονο¬ 
μικών. 

ζ) Ένα στρατιωτικό ή πολιτικό υπάλληλο του Υπουργείου 
Εθνικής Άμυνας. 

η) Ένα εκπρόσωπο της Τοπικής Αυτοδιοίκησης, που 
προτε’ίνεται με τον αναπληρωτή του από τη Διοίκηση της 
Κεντρικής Ένωσης Δήμων και Κοινοτήτων της Ελλάδας. 

θ) Ένα εκπρόσωπο του Τεχνικού Επιμελητηρίου της 
Ελλάδας, που προτείνεται με τον αναπληρωτή του από το 
ΤΕΕ. 

ι-ιβ) Τρεις εκπροσώπους των πανελλήνιων επαγγελμα¬ 
τικών εργοληπτικών ενώσεων, που προτείνονται σύμφωνα 
με τις διατάξεις της παραγρ. 3. 

ιγ) Ένα εκπρόσωπο των πανελλήνιων ενώσεων των 
Τεχνικών του ΜΕΚ, που.προτείνεται σύμφωνα με τις δια¬ 
τάξεις της παραγρ. 4 και 

ιδ) Ένα εκπρόσωπο της Γενικής Συνομοσπονδίας Εργα¬ 
τών Ελλάδας, που" προτείνεται με τον αναπληρωτή του από 
τη Διοίκηση της ΓΣΕΕ. 

2. Ο Πρόεδρος και τα μέλη με στοιχεία β^ζ ορίζονται με 
τους αναπληρωτές τους από τον Υπουργό Περιβάλλοντος, 
Χωροταξίας και Δημοσίων Έργων με την απόφαση συγκρό- 

τ ησης της Επιτροπής. Τα μέλη με στοιχεία β,στ και ζ με 

ους αναπληρωτές τους προτείνονται από τους αρμόδιους 
Υπουργούς. 

3. Τα μέλη των περιπτώσεων ι-ιβ της παραγρ. 1 και οι 
αναπληρωτές τους υποδεικνύονται από τις επαγγελματικές 
εργοληπτικές ενώσεις. Για την υπόδειξή τους καλούνται οι 
σχετικές ενώσεις να υποδείξουν κοινούς εκπροσούπους. Σε 
περίπτωση που οι διάφορες ενώσεις υποδείξουν διάφορα πρό¬ 
σωπα ως μέλη, ο Υπουργός Περιβάλλοντος, Χωροταξίας 
και Δημοσίων Έργων επιλέγει τα τακτικά και αναπληρω¬ 
ματικά μέλη από τα πρόσωπα που προτάθηκαν. 

4. Γο μέλος της περίπτωσης ιγ της παραγρ. 1 και ο ανα¬ 
πληρωτής που υποδεικνύονται από τι πανελλήνιες ενώσειςς 
Τεχνικών του ΜΕΚ, και σε' περίπτωση που δεν υπάρχουν 
τέτοιες πανελλήνιες ενώσεις, από άλλες ενώσεις Τεχνικών 
του ΜΕΚ. Για την υπόδειξή τους καλούνται οι ενώσεις Τε¬ 
χνικών του ΜΕΚ που έχουν κοινοποιήσει το καταστατικό και 
την ταχυδρομική τους διεύθυνση στη Γεν. Γραμματεία Δη¬ 
μοσίων Εργων μέχρι την αποστολή της πρόσκλησης που 
προβλέπει η παραγρ. 5. Εάν οι διάφορες ενώσεις υποδείξουν 
διάφορά πρόσωπα ως μέλη, ο Υπουργός Περιβάλλοντος, 
Χωροταξίας και Δημοσίων Έργων επιλέγει το τακτικό και 
αναπληρωματικό μέλος από τα μέλη που προτάθηκαν. 

Κατα την πρώτη υπογραφή του διατάγματος αυτού το 
μέλος της παραγράφου αυτής προτείνεται και αυτό από τις 
επαγγελματικές εργοληπτικές ενώσεις, της προηγουμένης 
παραγράφου. 

5. Τα μέλη με στοιχεία η έως ιδ της παραγρ. 1 με τους 
αναπληρωτές τους προτείνονται μέσα σε ένα μήνα από την 
κοινοποίηση του σχετικού εγγράφου του Υπουργείου Περι¬ 
βάλλοντος, Χωροταξίας και Δημοσίων. Έργων. Αν περάσει 
άπρακτη η προθεσμία γίνεται έγγραφη υπόμνηση και τάσ¬ 
σεται νεα προθεσμία που δεν μπορεί να είναι μικρότερη των 
δέκα ημερών. Μετά την πάροδο της προθεσμίας αυτής ή αν 
δεν υπάρχουν αντίστοιχες ενώσεις, ο Υπουργός Περιβάλ¬ 
λοντος, Χωροταξίας και Δημοσίων Έργων μπορεί να διορί¬ 
σει οίκοθεν τα μέλη αυτά. 

6. Η θητεία των μελών της επιτροπής ΜΕΕΠ ορίζεται 
για δύο ημερολογιακά έτη, αρχίζει την 1η Ιανουάριου του 
πρώτου έτους και λήγει την 31η Δεκεμβρίου του δευτέρου 
έτους. Η συγκρότηση γίνεται με απόφαση του Υπουργού 
Περιβάλλοντος, Χωροταξίας και Δημοσίων Έργων που 
εκδίδεται μέσα στο Δεκέμβριο κάθε δεύτερου έτους. Στη 
διάρκεια της θητείας, αντικατάσταση μέλους επιτρέπεται 
μόνο για εύλογη αιτία. Σε περίπτωση αντικατάστασης μέ¬ 
λους, το νέο μέλος διανύει το υπόλοιπο της θητείας. Ειδικά 
για την πρώτη θητεία των μελών, αυτή αρχίζει από τη συ¬ 
γκρότηση της επιτροπής και λήγει την 31η Δεκεμβρίου 1987. 

7. Καθήκοντα γραμματέα της επιτροπής ασκεί υπάλληλος 
της Γενικής Γραμματείας Δημοσίου Έργων που ορίζεται 
με τον αναπληρωτή του από τον Υπουργό. 

Άρθρο 2. 

Επιτροπή ΜΕΚ. 

1. Η Επιτροπή Μητρώου Εμπειρίας Κατασκευαστών 
(ΜΕΚ), που προβλέπεται στην παραγρ. 6 του άρθρου 17 
του Ν. 1418/84 αποτελείται από : 

α) Ένα ανώτερο υπάλληλο κλάδου ΑΤ της Γενικής 
Γραμματείας Δημοσίων Έργων, ως Πρόεδρος της Επιτρο¬ 
πής. 

β-ε) Τέσσερις υπαλλήλους δημοσίων υπηρεσιών με 
οποιαδήποτε σχέση από τους οποίους τουλάχιστον δύο τεχνι¬ 
κοί. 

στ-ζ) Δύο εκπροσώπους του Τεχνικού Επιμελητηρίου 
της Ελλάδας που ορίζονται με τους αναπληρο>τές τους από 
το ΤΕΕ. 

η) Ένα εκπρόσωπο των πανελλήνιων επαγγελματικών 
ενώσεων των τεχνικών που έχουν το δικαίωμα να εγγραφούν 
στο ΜΕΚ και δεν είναι μέλη του ΤΕΕ. 


θ) Ένα εκπρόσωπο των επαγγελματικών εργοληπτικό)·; 
ενώσεοιν όπως ορίζονται στην παραγρ. 3 του προηγούμενου 
άρθρου 1. 

2. Οι διατάξεις των παραγράφων 2 μέχρι 7 του προηγού¬ 
μενου άρθρου 1 εφαρμόζονται ανάλογα και για την επιτοοπή 
ΜΕΚ. ' 

Άρθρο 3. 

Αναπροσδιορισμός κατηγοριό>ν εργοληπτικών επιχειρήσεων. 

1. Οι κατηγορίες στις οποίες κατατάσσονται οι εγγε¬ 
γραμμένες στο ΜΕΕΠ επιχειρήσεις αναπροσδιορίζονται με 
την προσθήκη νέας κατηγορίας «βιομηχανικών και ενεργεια¬ 
κών έργων» η οποία προσθέτεται στις κατηγορίες που προ¬ 
βλέπει η παραγρ. δ του άρθρου 16 του Ν. 1418/84. Στην 
κατηγορία βιομηχανικών και ενεργειακών έργων περιλαμ¬ 
βάνονται ιδίως οι εγκαταστάσεις μηχανημάτων εργοστασίων, 
οι βαριές ειδικές μεταλλικές κατασκευές, οι μεταλλικοί πυ- 
λώνες δικτύων μεταφοράς ή διανομής ηλεκτρικής ενέργειας 
και άλλα παρόμοια έργα. 

2. Επί μία τριετία από την ισχύ του διατάγματος αυτού, 
στις δημοπρασίες των βιομηχανικών και ενεργειακών έργων 
γίνονται δεκτές εκτός απ' τις επιχειρήσεις της κατηγορίας 
των βιομηχανικών και ενεργειακών έργων και επιχειρήσεις 
των λοιπών κατηγοριών που σύμφωνα με τις μέχρι σήμερα 
ισχύουσες διατάξεις μπορούσαν να αναλάβουν την κατασκευή 
των αντίστοιχων έργων. Κατά την ίδια τριετία όσοι έχουν 
το δικαίωμα να γραφούν στο ΜΕΚ για την κατηγορία βιο¬ 
μηχανικών και ενεργειακών έργο^ν, μπορεί να γραφούν για 
την κατηγορία αυτή σε οποιαδήποτε τάξη του ΜΕΚ ανάλο¬ 
γα με την αποδεικνυόμενη πείρα τους σε έργα της κατηγορίας 
και εφόσον η πείρα αυτή καλύπτει το χρόνο που απαιτείται, 
σύμφωνα με τις σχετικές διατάξεις, για την εξέλιξή τους, 
στην τάξη για την οποία γίνεται η εγγραφή. 

Άρθρο 4. 

Εγγραφή στο ΜΕΚ διπλωματούχων ΑΕΙ. 

1. Η εγγραφή στο ΜΕΚ των διπλωματούχων ανωτάτων 
εκπαιδευτικών ιδρυμάτων της ημεδαπής ή ισοτίμων σχολούν 
της αλλοδαπής, που ασχολούνται με την παραγωγή έργων, 
γίνεται στις ακόλουθες κατηγορίες έργων ή εξειδικευμένες 
εργασίες. 

α) Των Πολιτικών Μηχανικών στις κατηγορίες έργων 
οδοποιίας, οικοδομικών, υδραυλικών, λιμενικών και βιομη¬ 
χανικών και ενεργειακών έργων. 

β) Των Αρχιτεκτόνων στην κατηγορία οικοδομικών 
έργων και στα έργα πρασίνου των λοιπών κατηγοριών. 

γ) Των Τοπογράφων στις κατηγορίες έργων οδοποιίας, 
οικοδομικών, υδραυλικών και λιμενικών. 

δ) Των Ηλεκτρολόγων, των Μηχανολόγοι, των Ηλεκ¬ 
τρολόγων - Μηχανολόγων και των Ναυπηγών Μηχανολό¬ 
γων στην κατηγορία των ηλεκτρομηχανολογικών και βιο¬ 
μηχανικών και ενεργειακών έργων όπως και στην κατηγορία 
των υδραυλικών έργων για τα περιλαμβανόμενα σ' αυτήν 
υδραυλικά έργα υπό πίεση. 

ε) Των Ναυπηγών και των Ναυπηγών Μηχανολόγων 
στα πλωτά έργα και εγκαταστάσεις ναυπηγείων. 

στ) Των Μηχανικών- Μεταλλείων στα έργα σηράγγων, 
αποκαλύψεων μεταλλείων και γεωτρήσεων. 

ζ) Των Μεταλλουργών στα έργα μεταλλουργικών βιο¬ 
μηχανιών. 

η) Των Χημικών - Μηχανικών στα έργα καθαρισμού 
και επεξεργασίας νερού και υγρών, στερεών και αερίων απο¬ 
βλήτων και στα έργα χημικών βιομηχανιών. 

θ) Των Ηλεκτρονικών - Μηχανικών στα έργα ηλεκτρο¬ 
νικού εξοπλισμού. 

2. Στο ΜΕΚ εγγράφονται επίσης και οι πιο. κάτω δι¬ 
πλωματούχοι ΑΕΙ που κατατάσσονται στις ακόλουθες εξει- 
δικευμένες. εργασίες : . 

α) Οι Γεωπόνοι στα έργα πρασίνου. 

β) Οι Δασολόγοι στα έργα πρασίνου. 

γ) Οι Γεωλόγοι στα έργα σηράγγων και γεωτρήσεων. 

3. Όσοι από τους παραπάνω διπλωματούχους ΑΕΙ εγ- 
γράφονται στο ΜΕΚ για εξειδικευμένες εργασίες και όχι 
για πλήρεις κατηγορίες, μπορούν να στελεχώσουν εξειδι- 
κευμένες επιχειρήσεις που αντιστοιχούν στην ειδικότητά 
τους και λαμβάνονται υπόψη για τη συμπληρωματική στε- 
λέχωση των επιχειρήσεων γενικά ή όταν το απαιτεί ρητά η 
διακήρυξη. 

Άρθρο 5. 

Εγγραφή στο ΜΕΚ πτυχιούχων ανωτέρων τεχνικών σχολών. 

1. Η εγγραφή στο ΜΕΚ των πτυχιούχων υπομηχανικών, 
των πτυχιούχων τεχνολογικών εκπαιδευτικών ιδρυμάτων 
και πρώην ανωτέρων τεχνικών σχολών της ημεδαπής, ή 
ισοτίμων σχολών της αλλοδαπής που ασχολούνται με την 
παραγωγή έργων, γίνεται στις κατηγορίες έργων ή εξειδι- 
κευμένες εργασίες : 

α) Των Πολιτικιάν - Υπομηχανικών στις κατηγορίες 
οδοποιίας, οικοδομικών, υδραυλικών, λιμενικών και βιο¬ 
μηχανικών και ενεργειακών έργων. 

β) Των Ηλεκτρολόγων, των Μηχανολόγων και των Η¬ 
λεκτρολόγων - Μηχανολόγων Υπομηχανικών στην κατηγο¬ 
ρία των ηλεκτρομηχανολογικών και βιομηχανικών και ενερ¬ 
γειακόν^ έργων, όπως και στην κατηγορία των υδραυλικών 
έργων για τα περιλαμβανόμενα σ' αυτήν υδραυλικά έργα υπό 
πίεση. 

γ) Των Τεχνολόγων Δομικών έργων στην κατηγορία των 
οικοδομικών έργων. 

δ) Των Τεχνολόγων Συγκοινωνιακών και Υδραυλικών 
έργων στις κατηγορίες οδοποιίας, υδραυλικών και λιμενικών 
έργων. 

ε) Των Τεχνολόγων Τοπογράφων στις κατηγορίες οδο¬ 
ποιίας, υδραυλικών και λιμενικών έργων. 

στ) Των Τεχνολόγων Μηχανολόγων και Τεχνολόγοον 
Ηλεκτρολόγων στην κατηγορία τοον ηλεκτρομηχανολογικών 
έργων. 

ζ) Των Ναυπηγών Υπομηχανικών και Τεχνολόγοον Ναυ¬ 
πηγών στα πλοοτά έργα και εγκαταστάσεις ναυπηγείων. 

η) Των ΙΙλεκτρονικοόν Υπομηχανικών και Τεχνολόγων 
Ηλεκτρονικών στα έργα ηλεκτρονικού εξοπλισμού. 

θ) Των Τεχνολόγων Χημικών Πετρελαίου στα έργα γεου- 
τρήσεων. 

2. Στο ΜΕΚ εγγράφονται και κατατάσσονται επίσης κα ι 
οι πτυχιούχοι Τεχνολόγοι Γεωπονίας και Τεχνολόγοι Δα¬ 
σοπονίας στα έργα πρασίνου. 

3. Η παράγραφος 3 του προηγούμενου άρθρου 4 εφαρμό¬ 

ζεται και για τους εγγραφόμενους- στο ΜΕΚ σύμφωνα με το 
παρόν άρθρο. . .. 

Άρθρο 6. 

Έργα που εκτελούνται από επιχειρήσεις εγγεγραμμένες 
σε νομαρχιακά μητρώα. 

1. Οι περιπτώσεις μικρών έργων, την κατασκευή των 
οποίων μπορεί να αναλάβουν σύμφωνα με την παραγρ. 1 
του άρθρου 15 επιχειρήσεις που δεν είναι εγγεγραμμένες 
στο ΜΕΕΠ αλλά στα νομαρχιακά - μητρώα, ορίζονται ως 

εξής: . - 

α) Οι επιχειρήσεις που ασκούνται από εργοδηγούς πτυ- 
χιούχους των μέσων Τεχνικών σχολούν, σχολών που καταρ- 
γήθηκαν με το Ν. 576/77, και οι οποίοι έχουν τουλάχιστον 
τριετή κατασκευαστική εμπειρία, ύστερα από τη λήψη του 
πτυχίου, μπορούν να αναλάβουν έργα κατηγοριών του ΜΕΕΠ 
που αντιστοιχούν στην ειδικότητα των σπουδών τους και σε 
προϋπολογισμό μέχρι το 1/4 του ανώτατου ορίου που καθο¬ 
ρίζεται, για τις εργοληπτικές επιχειρήσεις Α' τάξης του 
ΜΕΕΠ στις αντίστοιχες κατηγορίες έργων, και μέχρι το 
1/3 του αυτού ανώτατου ορίου μετά εξαετία από την πρώτη 
εγγραφή τους στο Νομαρχιακό μητρώο του Ν. 1418/84. 


β) Οι επιχειρήσεις που ασκούνται από κατόχους σχετικών 
αδειών οι οποίοι έχουν τουλάχιστον τριετή κατασκευαστική 
εμπειρία, ύστερα από τη λήψη της άδειας, μπορούν να ανα¬ 
λάβουν έργα κατηγοριών του ΜΕΕΠ που αντιστοιχούν στις 
άδειες και σε προϋπολογισμό μέχρι το 1/6 του ανώτατου 
ορίου που καθορίζεται για τις εργοληπτικές επιχειρήσεις Α' 
τάξης του ΜΕΕΠ στις αντίστοιχες κατηγορίες έργων, και 
μέχρι το 1/4 του αυτού ανώτατου ορίου μετά εξαετία από την 
πρώτη εγγραφή τους στο Νομαρχιακό μητρώο του Ν. 
1418/84. 

και γ) Οι επιχειρήσεις που ασκούνται από εμπειροτέχνες, 
που έχουν τουλάχιστον πενταετή κατασκευαστική εμπειρία, 
μπορούν να αναλάβουν έργα κατηγοριών του ΜΕΕΠ που 
αντιστοιχούν στην εμπειρία τους και σε προϋπολογισμό μέχρι 
το 1/6 του ανώτατου ορίου που καθορίζεται για τις εργολη¬ 
πτικές επιχειρήσεις Α' τάξης του ΜΕΕΠ στις αντίστοιχες 
κατηγορίες έργων, και μέχρι το 1/4 του αυτού ανώτατου 
ορίου μετά εξαετία από την πρώτη εγγραφή τους στο Νο¬ 
μαρχιακό μητρώο του Ν. 1418/84. 

2. Για την εφαρμογή της προηγούμενης παραγράφου, ως 
επιχείρηση που ασκείται από τα ανωτέρω πρόσωπα νοείται 
η επιχείρηση που : 

α) Έχει τη μορφή της ατομικής επιχείρησης ή 
- β) Έχει τη μορφή της προσωπικής εταιρείας, στην οποία 
ο πτυχιούχος ή αδειούχος ή εμπειροτέχνης συμμετέχει στα 
κέρδη και τις ζημιές κατά ποσοστό τουλάχιστον 51 %. 

3. Η ανάληψη έργων από τις επιχειρήσεις του άρθρου 
αυτού μπορεί να γίνει στο νομό στου οποίου τα Νομαρχιακά 
μητρώα είναι γραμμένες. 

4. Οι διατάξεις του άρθρου αυτού..εφαρμόζονται ανάλογα 
και για επιχειρήσεις που ασκούνται από Υπομηχανικούς ή 
πτυχιούχους ΤΕΙ και ΚΑΤΕΕ μετά τριετία από τη λήψη 
του πτυχίου. Για τις επιχειρήσεις αυτές ισχύει ως όριο προ¬ 
ϋπολογισμοί έργων, που μπορούν να αναλάβουν, το 1/3 του 
ανώτατου ορίου της Α' τάξης. 

5. Ανώτατα όρια τάξης των επιχειρήσεων του άρθρου 
αυτού, για την εφαρμογή της διάταξης της παραγρ. 7 του 
άρθρου 16 του Ν. 1418/84 είναι τα ανώτατα όρια που καθο¬ 
ρίζονται στην παράγραφο 1 κατά περίπτωση. 

6. Πέρα από τα πιο πάνω όρια.της παραγρ. 1 μπορεί οι 
επιχειρήσεις που είναι εγγεγραμμένες στα Νομαρχιακά μη¬ 
τρώα, να γίνονται δεκτές σε δημοπρασίες ή να αναλαμβάνουν 
έργα προϋπολογισμού μέχρι των 2/3 ποσού της Α' τάξης του 
ΜΕΕΠ, εφόσον αποβεί άγονος σχετικός διαγωνισμός. 

7. Επί δύο χρόνια από τη δημοσίευση του διατάγματος 
αυτού στις δημοπρασίες των δημοσίων έργων μπορεί να 
συμμετέχουν τόσο οι εγγεγραμμένοι στα νομαρχιακά μητρώα 
όσο και οι εμπειροτέχνες που μπορούσαν να συμμετάσχουν 
στις αντίστοιχες δημοπρασίες με βάση τις διατάξεις που 
ίσχυαν για τη συμμετοχή εμπειροτεχνών πριν από την ισχύ 
του Ν. 1418/84 και για το ύψος προϋπολογισμού έργων που 
μπορούσαν να αναλάβουν κατά την ισχύ του Ν. 1418/84. 

Άρθρο 7. 

Κατώτερα όρια στελέχωσης κεφαλαίου κ.λ.π. επιχειρήσεων 

ΜΕΕΠ. 

1. Τα βασικά κατώτερα όρια στελέχωσης με τεχνικούς 
εγγεγραμμένους στο ΜΕΚ, που πρέπει να διαθέτει κάθε 
εργοληπτική επιχείρηση για την εγγραφή ή κατάταξη σε 
μια. κατηγορία και για τις διάφορες τάξεις του ΜΕΕΠ, 
ορίζονται ως εξής-: 

α) Για τη Α' τάξη ΜΕΕΠ : 1 στέλεχος Α' τάξης ΜΕΚ 

β) Για τη Β' τάξη ΜΕΕΠ : 1 στέλεχος Β' τάξης ΜΕΚ 

γ) Για τη Γ' τάξη ΜΕΕΠ : 1 στέλεχος 1 τάξης ΜΕΚ 

δ) Για τη Δ' τάξη ΜΕΕΠ : 1 στέλεχος.Δ' τάξης και 

1 Β' ή 2Λ τάξης ΜΕΚ 

■ ε) Για την Ε' τάξη ΜΕΕΠ .: 1 στέλεχος Δ' τάξης, 1Γ 
και 1Β τάξης ΜΕΚ 

στ) Για τη ΣΤ' τάξη ΜΕΕΙί : 2 στελέχη Δ' τάξης και 
2 Γ' τάξης ΜΕΚ 

ζ) Για τη Ζ' τάξη ΜΕΕΠ : 3 στελέχη Δ' τάξης και 2Γ' 
τάξης ΜΕΚ. 

2. Όταν η επιχείρηση έχει την παραπάνω βασική στελέ- 
χωση για μια κατηγορία έργων, για να εγγραφεί και να 
καταταγεί και σε άλλη κατηγορία χρειάζεται να διαθέτει 
για την πρόσθετη αυτή κατηγορία τον εξής τουλάχιστο αριθ¬ 
μό στελεχών για τις διάφορες τάξεις του ΜΕΕΠ : 

α) Για την Α' τάξη ΜΕΕΠ : 1 στέλεχοε Α' τάξηε ΜΕΚ 
β) Για τη Β' τάξη ΜΕΕΠ : 1 στέλεχος Α' τάξης ΜΕΚ 

γ) Για τη Γ' τάξη ΜΕΕΠ : I στέλεχος Β' τάξης ΜΕΚ 

δ) Γι« τη Δ' τάξη ΜΕΕΠ : 1 στέλεχος Γ' τάξης ΜΕΚ 

ε) Για τη Ε' τάξη ΜΕΕΠ : 1 στέλεχος Δ' τάξης ΜΕΚ 

στ) Για τη ΣΤ' τάξη ΜΕΕΠ : 1 στέλεχος· Δ' και 1Γ 
τάξης ΜΕΚ 

ζ) Για τη Ζ' τάξη ΜΕΕΠ : 2 στελέχη Δ' τάξης ΜΕΚ. 

Τα στελέχη για την πρόσθετη κατηγορία μπορεί να είναι 
είτε τα ίδια πρόσωπα της βασικής στελέχωσης γραμμένα 
και στην εν λόγω κατηγορία και τάξη του ΜΕΚ ή άλλα πρό- 
σωπα. 

3. Τα κατώτερα όρια κεφαλαίου που πρέπει να διαθέτει 
μια εργοληπτική επιχείρηση ανεξάρτητα με τη νομική μορφή 
της για την αντίστοιχη τάξη του ΜΕΕΠ ορίζονται ως εξής : 

α) Για την Α' τάξη σε ,500.000 δρχ. 

β) Για τη Β' τάξη σε 1.000.000 δρχ. 

γ) Για τη Γ' τάξη σε 2.500.000 δρχ. 

δ) Για τη Δ' τάξη σε 10.000.000 δρχ. 

ε) Για τη Ε' τάξη σε 20.000.000 δρχ. 

στ) Για τη ΣΤ' τάξη σε 40.000.000 δρχ. 
ζ) Για τη Ζ' τάξη σε 100.000.000 δρχ. 

4. Όλες οι επιχειρήσεις του ΜΕΕΠ πρέπει να έχουν 
τουλάχιστον τεχνικό διευθυντή που είναι το ένα από τα στε¬ 
λέχη τους τα εγγεγραμμένα στο ΜΕΚ. Από αυτά τα στελέχη 
της πρέπει επίσης να είναι ο ένας τουλάχιστον των διαχει¬ 
ριστών, αν πρόκειται για ΕΠΕ και τρία από τα μέλη του 
διοικητικού συμβουλίου αν πρόκειται για ανώνυμη εταιρεία 
ή συνεταιρισμό. 

5. Τα στελέχη της επιχείρησης των παραγρ. 1 και 2 πρά- 
πει να έχουν αποκλειστική απασχόληση σ' αυτή. Τα στελέχη 
μπορεί να συνδέονται με την επιχείρηση με σύμβαση εργα¬ 
σίας ή έργου ή να αμοίβονται απ' αυτή κατά άλλο νόμιμο 
τρόπο ή να συμμετέχουν σ' αυτή ως εταίροι αν πρόκειται για 
επιχείρηση που ασκείται με τη μορφή προσωπικής εταιρείας 
ή ΕΠΕ. 

6. Ως κεφάλαιο για την εφαρμογή της παρ. 3 νοείται για 
την ατομική επιχείρηση ή την προσωπική εταιρεία, η καθαρή 
της θέση όπως προκύπτει από την απογραφή και τον ισολο¬ 
γισμό του προηγούμενου έτους και για την ΕΠΕ, την ανώ¬ 
νυμη Εταιρεία ή το συνεταιρισμό το καταβεβλημένο μετοχικό 
κεφάλαιο προσαυξημένο με τα αποθεματικά κάθε μορφής 
και τα θετικά ή αρνητικά υπόλοιπα των λογαριασμών απο¬ 
τελεσμάτων χρήσεως. 

7. Τα ανωτέρω καθοριζόμενα κατώτερα όρια αποτελούν 
ελάχιστο όριο απαιτήσεων για την εγγραφή, κατάταξη ή 
ανανέωση της εγγραφής της επιχείρησης στην αντίστοιχη 
τάξη του ΜΕΕΠ και δεν είναι ο μοναδικός όρος για την κα¬ 
τάταξη αυτή, για την οποία συνεκτιμώνται από την επιτροπή 
του ΜΕΕΠ όλα τα κριτήρια της παρ. 1 του άρθρου 16 του Ν. 
1418/84. Τα ανωτέρω κατώτερα όρια είναι επίσης απαραί¬ 
τητα για τη διατήρηση σε ισχύ της εγγραφής στο ΜΕΕΠ. 
Κάθε μείωση των κατώτερων ορίων κεφαλαίου ή μεταβολή 
στα πρόσωπα των παρ. 1-4 ανακοινώνεται αμέσως στην 
αρμόδια για το ΜΕΕΠ υπηρεσία της Γενικής Γραμματείας 
Δημοσίων Έργων. Μέσα σε προθεσμία τριών μηνών η επι¬ 
χείρηση οφείλει να προβεί σε αποκατάσταση των κατωτέρων 
ορίων και να ανακοινώσει τις σχετικές μεταβολές στην πιο 
πάνω υπηρεσία. 


Άρθρο 8. 

Πρόστιμο κατά εργοληπτικών επιχειρήσεων. 

1. Το πρόστιμο κατά εργοληπτικών επιχειρήσεων που 
προβλέπεται από την παραγρ. 5 του άρθρου 15 του Ν. 1418/ 
1984 δεν μπορεί να είναι μικρότερο των 500.000 δραχμών αν 
πρόκειται για επικίνδυνες στο κοινό παραβάσεις ή παραλεί¬ 
ψεις. Το ίδιο ισχύει και αν η υπαίτια εργοληπτική επιχείρηση 
έχει διαπράξει επανειλημμένα παραβάσεις. Το πρόστιμο 
δεν μπορεί να είναι ανώτερο από 500.000 αν η παράβαση δεν 
ήταν επικίνδυνη για το κοινό και η επιχείρηση μέχρι την 
υποβολή των αντιρρήσεών της που προβλέπονται στην πιο 
κάτω παραγρ. 5 έχει άρει την παράλειψη ή παράβαση και 
έχει καλέσει έγκαιρα την αρμόδια υπηρεσία να διαπιστώσει 
την άρση. 

2. Οι πιο πάνω παραβάσεις διαπιστώνονται με έκθεση 
τεχνικού υπαλλήλου της νομαρχιακής υπηρεσίας της Γενικής 
Γραμματείας Δημ. Έργων του Υπουργείου Περιβάλλοντος, 
Χωροταξίας και Δημ. Έργων (ΔΤΥΝ) στην περιφέρεια της 
οποίας διαπράττεται η παράβα <τη ανεξάρτητα από το φορέα 
κατασκευής του έργου. 

3. ’’ Η διαπίστωση μπορεί να γίνει και από τεχνικό υπάλ¬ 
ληλο των διανομαρχιακών υπηρεσιών και των Διευθύνσεων 
Κατασκευών Έργων Μείζονος Πρωτεύουσας της Γενικής 
Γραμματείας Δημοσίων Έργων για παραβάσεις που δια- 
πράττονται στην περιφέρειά τους. 

4. Η έκθεση συντάσσεται ύστερα από αυτοψία και περι¬ 
λαμβάνει τα στοιχεία του υπαλλήλου που τη συντάσσει, τα 
στοιχεία της εργοληπτικής επιχείρησης που διαπράττει την 
παράβαση, το έργο που εκτελείται ή εκτελέσθηκε με μνεία 
του φορέα κατασκευής, περιγραφή της παράβασης, της έκτα¬ 
σης, της διάρκειας και των συνεπειών της, μνεία των στοι¬ 
χείων που θεμελιώνουν την υπαιτιότητα της επιχείρησές και 
κάθε άλλο στοιχείο χρήσιμο για την εκτίμηση της παράβασης 
και επιμέτρηση της ποινής. 

5. Η έκθεσ/) αυτή θεωρείται από τον Προϊστάμενο της 
υπηρεσίας στην οποία ανήκει ο υπάλληλος που τη συνέταξε 
και κοινοποιείται στην εργοληπτική επιχείρηση, που μπορεί 
μέσα σε ανατρεπτική προθεσμία.δέκα ημερών να καταθέσει 
στην υπηρεσία αυτή τυχόν αντιρρήσεις. Η έκθεση και οι 
τυχόν εμπρόθεσμες αντιρρήσεις υποβάλλονται αμέσως στη 
Δ/νση εποπτείας Ν.Π.Δ.Δ. και τεχνικών επαγγελμάτων 
(ΕΔ5) της Γενικής Γραμματείας Δημοσίων Έργων. 

Με την απόφασή για την υποβολή της διοικητικής ποινής 
του προστίμου ο Υπουργός Περιβάλλοντος, Χωροταξίας και 
Δημ. Έργων αποφαίνεται και για τις τυχόν υποβληθείσες 
αντιρρήσεις. Η απόφαση αυτή αποτελεί τίτλο βεβαίωσης στο 
αρμόδιο δημόσιο ταμείο. 

6. Αντίγραφο της έκθεσης αμέσως μετά τη θεώρησή της, 
διαβιβάζεται και στην αρμόδια για την εκτέλεση του έργου 
υπηρεσία, για να λάβει τα μέτρα της Έμφωνα με τη σχετική 
σύμβαση με την υπαίτια επιχείρηση. 

7. Ο Υπουργός Περιβάλλοντος, Χωροταξίας και Δημο¬ 
σίων Έργων μπορεί να διατάξει οποιοδήποτε τεχνικό υπάλ¬ 
ληλο του Υπουργείου να προβεί στη διαπίστωση παραβά¬ 
σεων. Αν ο υπάλληλος ανήκει στην κεντρική υπηρεσία του 
Υπουργείου, η έκθεση θεωρείται από τον Προϊστάμενο της 
Διεύθυνσης στην οποία υπηρετεί ο υπάλληλος αυτός και- σ' 
αυτή τη Διεύθυνση γίνεται και η κατάθεση των σχετικών 
αντιρήσεων. 

Άρθρο 9. 

Επιχειρήσεις κατασκευής των έργων. 

1. Στις δημοπρασίες κατασκευής των έργων καλούνται 
οι εγγεγραμμένες στο ΜΕΕΠ ή τα Νομαρχιακά Μητρώα 
επιχειρήσεις, κατά κατηγορίες ή εξειδικευμένες επιχειρή¬ 
σεις σύμφωνα με τις διατάξεις των επομένων παραγράφων. 
Τα ίδια εφαρμόζονται και για την ανάθεση έργων χωρίς δια¬ 
γωνισμό, όπου αυτή επιτρέπεται. ■ 

2. Όταν το έργο ανήκει σε μια αποκλειστικά κατηγορία 
του ΜΕΕΠ καλούνται οι επιχειρήσεις της κατηγορίας αυτής. 
Ένα έργο θεωρείται ότι ανήκει αποκλειστικά σέ μια κατη¬ 
γορία αν ανήκουν στην κατηγορία αυτή πλέον του 90 % των 
εργασιών του όλου έργου. Για τον υπολογισμό του ποσοστού 
αυτού δεν λαμβάνονται υπόψη τα απρόβλεπτα. 

3. Αν το έργο περιλαμβάνει εργασίες διαφόρων κατηγο¬ 
ριών, που καμιάς το ποσοστό δεν ξεπερνά το οριο της προη¬ 
γούμενης παραγράφου, στις δημοπρασίες καλούνται επι¬ 
χειρήσεις που είναι εγγεγραμμένες για όλες τες κατηγορίες 
του έργου ή κοινοπραξίες τέτοιων επιχειρήσεων. Κατηγορία 
με ποσοστό εργασιών μέχρι του 10 % δε λαμβάνεται υπόψη, 
μπορεί όμως η διακήρυξη να ορίσει διαφορετικά. 

4. Αν το έργο περιλαμβάνει αποκλειστικά αντικείμενο 
εξειδικευμένων επιχειρήσεων του ΜΕΕΠ, καλούνται στο 
διαγωνισμό οι επιχειρήσεις που είναι εγγεγραμμένες στην 
αντίστοιχη κατηγορία και οι εξειδικευμένες επιχειρήσεις αν 
υπάρχουν σε αντίστοιχες τάξεις. Τα δύο τελευταία εδάφια 
της παρ. 2 εφαρμόζονται και στην περίπτωση αυτή. 

5. Σε περιπτώσεις ειδικών έργων ή έργων που η κατα¬ 
σκευή τους απαιτεί εξειδικευμένες επιχειρήσεις, μπορεί η 
διακήρυξη να ορίσει πρόσθετες απαιτήσεις για τη συμμετοχή 
στη δημοπρασία. Στις απαιτήσεις αυτές μπορεί να περι¬ 
λαμβάνεται η υποχρεωτική σύμπραξη επιχειρήσεων εξει- 
δικευμένων για ορισμένες εργασίες του έργου ή τεχνικών 
του ΜΕΚ πέρα από τα κατώτερα όρια της υποχρεωτικής 
στελέχωσης ή τεχνικών του ΜΕΚ που είναι εγγεγραμμένοι 
για εξειδικευμένες εργασίες. 

6. Αν στη δημοπρασία καλούνται εργοληπτικές επιχει¬ 
ρήσεις μιας κατηγορίας, η τάξη προσδιορίζεται απο τον 
προϋπολογισμό της υπηρεσίας με τον οποίο δημοπρατείται 
το έργο. Για την εφαρμογή του προηγούμενου εδαφίου απρό¬ 
βλεπτα πέρα του 20% δεν λαμβάνονται υπόψη. Αν στη δη¬ 
μοπρασία καλούνται εργοληπτικές επιχειρήσεις περισσοτέ¬ 


ρων κατηγοριών ή κοινοπραξίες επιχειρήσεων περισσότερων 
κατηγοριών, η τάξη για κάθε κατηγορία προσδιορίζεται από 
το αντίστοιχο μέρος του προϋπολογισμού. Στην περίπτωση 
του προηγουμένου εδαφίου, η κατανομή του προϋπολογισμού 
κατά κατηγορίες έργων δε σχετίζεται με την,εφαρμογή των 
διατάξεων για τα κατώτατα όρια συμμετοχής σε διαγωνι¬ 
σμούς το_ιν επιχειρήσεων των διαφόρων τάξεων του ΜΕΕΠ, 
τα οποία κατώτατα όρια υπολογίζονται στο σύνολο του 
προϋπολογισμού του έργου. Ια πιο πάνω εφαρμόζονται ανα- 
λογα και για τις εξειδικευμένες επιχειρήσεις. 

7. Κοινοπραξίες επιχειρήσεων της ίδιας κατηγορίας γί¬ 
νονται δεκτές στους διαγωνισμούς αν δεν το αποκλείει η δια¬ 
κήρυξη. Οι επιχειρήσεις που κοινοπρακτούν πρέπει να ανή¬ 
κουν όλες στην καλούμενη στη δημοπρασία τάξη. Αν το 
προβλέπει η 'διακήρυξη μπορεί η μία τουλάχιστον απ' τις 
κοινοπρακτούσες επιχειρήσεις να ανήκει στην καλουμένη τά¬ 
ξη και οι υπόλοιπες να ανήκουν σε μία ή και σε δύο απο τις- 
αμέσως κατώτερες τάξεις της κατηγορίας. Στην τελευταία 
αυτή περίπτωση η επιχείρηση ή επιχειρήσεις της καλούμενης 
τάξης πρέπει να καλύπτουν τουλάχιστον το 75% της συμ¬ 
μετοχής. 

8. Σε κάθε περίπτωση κοινοπραξίας όλες οι επιχειρήσεις 
που κοινοπρακτούν ευθύνονται εις ολόκληρο για κάθε ευθύνη 
που προκύπτει από τη συμμετοχή τους στη δημοπρασία. 

Στον Τπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του δια¬ 
τάγματος αυτού. 

Αθήνα, 6 Σεπτεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




